Magnolia Antonino

Ni Magnolia Welborn-Antonino (Disiembre 14, 1915 – Hulio 22, 2010) ket maysa idi a Senador ti Filipinas. Ti anak a babai da George Welborn ken Hipolita Rodriguez, asawa ni Gaudencio Antonino, ti maysa met a Senador. Isu ket nayanak idiay Balaoan, La Union.

Nasapa a biag 
Nayaanak ni Magnolia W. Antonino idiay Balaoan, La Union, idi Disiembre 14, 1915. Ti anak a babai da George Welborn ken Hipolita Rodriguez.

Personal a baiag 
Inasawana ni Senador Gaudencio Antonino ti Jaen, Nueva Ecija. Uppat ti annakda, mairaman ni Rodolfo "Rody" Antonino ti maysa a kongregista ti Nueva Ecija.

Edukasion 
Nagturpos isuna manipud kadagiti publiko nga eskuela ti Balaoan ken ti Nangato nga Eskuela ti La Union ken nakompletona dagiti naitiptipon a normal a kurso manipud iti Philippine Normal School idi 1934. Nangrugi isuna a kas manursuro iti ekonomia domestika iti La Union ken kalpasanna nagbalin a prinsipal iti Elementaria nga Eskuela ti Balaoan.

Politika 
Nabutosan isuna iti Kamara dagiti Pannakabagi kas maysa a nawaya a kandidato para iti umuna a distrito ti La Union idi 1965. Timmaray isuna ken nangabak a kas maysa a senador para iti asawana a pimmusay iti bisperas ti panagbubotos ti senador idi 1967.

Iti terminona kas senador manipud idi 1968 aginggana idi 1972, nagob-obra ni Antonino para iti pannakairuar dagiti linteg a mairaman ti Tignay ti Republika 6124 (Providing for the Fixing of the Maximum Selling Prices of Essential Articles or Commodities and Creating the Price Control Council); RA 6235 (Prohibiting Explosives and Flammables, Corrosive or Poisonous Substances or Material in Passenger Aircraft and Regulating the Loading thereof in Cargo Aircraft); ken RA 6395 a nagitipon ken nangbaliw ti Charter of the National Power Corporation.

Timmulong pay isuna a nangiyalagad kadagiti linteg a timmulong kadagiti babbai ken ubbing, dagiti mannalon babaen ti panagpaadu iti panagpataud iti bagas ken mais, ken dagiti tattao manipud kadagiti sektor ti gobierno ken edukasion.

Isu ket maysa idi a tesorera ti Antonino Construction Enterprises (1946–1953); sekretario-tesorera, kalpasanna mangimaton iti Western Mindanao Lumber Co.; sapasap a mangimaton iti G. E. Antonio, Inc., tesorera ti Polytechnic Colleges of the Philippines; direktor ti Philippine Commercial and Industrial Bank ken Luzon Cement Corporation.

Maysa idi nga opisial ken kameng ti dagiti nadumaduma a gunglo sosial ken sibiko a mairaman ti Inner Wheel Club of Manila, WYCA, Manila Girl Scouts Council, Philippine Band of Mercy, Philippine Garden Club. Ni Antonino ket apong pay a baket ni Darlene Antonino-Custodio ti Representatibo ti General Santos iti umuna a distrito ti Abagatan a Cotabato.

Ipupusay 
Pimmusay ni Antonino idi Hulio 22, 2010 iti tawen nga 94.

Dagiti nagibasaran

Dagiti akinruar a silpo 
Senado ti Filipinas – Manolia Antonio

1915 a pannakaipasngay
2010 nga ipupusay
Tattao nga Ilokano